அவர் உருவாக்கிய இந்தியா குறைகள் அற்றது இல்லை. அவர் தீண்டாமையை முழுமையாக ஒழிக்கவில்லை. ஆனால்,அதைச் சட்டரீதியாகத் தடை செய்வதைச் சாதித்தார். இந்து-முஸ்லீம் ஒற்றுமையை அவர் சாதிக்கத் தவறினார். எனினும், மத வன்முறை, படுகொலைகள் நடந்த பொழுது அதற்கு எண்ணற்ற இந்தியர்கள் அவமானம் கொள்வதை அவரின் அரசியல் சாதித்தது. மாவோ, ஸ்டாலின் முதலியோர் அரசு அதிகாரத்தைக் கைப்பற்றி மக்களின் வாழ்க்கையை, சிந்தனையை மாற்ற முயன்றார்கள். காந்தி அதற்கு மாறாக அரசு,அதிகாரம் ஆகியவற்றை மக்களுக்காகச் சிந்திக்கும் வகையில் மாற்ற முயன்றார்.